**Összegzést, feldolgozást segítő kérdések**

a GK Liturgiai Bizottsága 2016-os böjti istentiszteleti rendjeinek használatáról

*Kérjük, nevezze meg a gyülekezetet*

*és tetszés szerint a lelkipásztor, kántor,*

*más szolgálattévők, véleményt formálók nevét.*

*Köszönettel fogadjuk annak az email címnek megerősítését is,*

*melyen a továbbiakban kapcsolatot tarthatunk.*

1) MI TÖRTÉNT?

- Hány alkalommal használták az ajánlott rendeket? Volt-e ezek között úrvacsorás alkalom is?

- Pontosan követték-e a küldött liturgiát (esetleg kisebb módosítással), vagy csak felhasználtak belőle egyes elemeket?

- Volt-e mód előzetesen vagy közben némi felkészítést, ismertetést tartani a gyülekezetnek vagy legalább egy részének (pl. presbiterek)?

- Vontak-e be felolvasót, kórust stb. a liturgiába, vagy csak a szokásos módon végezte a lelkész és kántor?

- Volt-e kíséret nélküli ének, esetleg más, nem szokásos éneklési, illetve hangszeres kísérési mód; éltek-e azzal a lehetőséggel, hogy a Miatyánk, a Hitvallás, a Bűnvallás énekelhető is?

- Használták-e a Szentlélekért való könyörgésnél a javasolt kötött szövegvariánsokat?

- Lejött-e a lelkész a szószékről az imádságos részre, volt-e rajta kívül más imádkozó is?

2) A LELKÉSZ/KÁNTOR VÉLEMÉNYE

- Miket gondol, illetve tapasztalt leginkább pozitívnek?

- Miket gondol, illetve tapasztalt legkevésbé pozitívnek?

-  Van-e olyan lényeges tartalmi, spirituális aspektus, amelyet ebben a liturgiában erősödni és van-e olyan, amelyet gyengülni érzett?

-  Milyennek érezte az istentisztelet hosszúságát, volt-e különbség az egyes alkalmak között?

- Van-e egyes konkrét részekkel, elemekkel kapcsolatban meglátása?

3) A GYÜLEKEZET REAKCIÓJA

- Tudták-e jól használni a gyülekezeti lapot?

- Volt-e valamilyen körben előre szervezett, vagy akár utólagos beszélgetés az új liturgiáról? Ha igen, mi volt a leghangsúlyosabb?

- Voltak-e, és mire vonatkozóan spontán (pozitív, illetve negatív) reakciók?

4) TOVÁBBLÉPÉS

- Vállalkoznának-e, hogy további istentiszteleteken kipróbálják az új liturgiát?

- Mit tartana fontosnak ebben segítségként: a) részletes "kommentárt" a liturgiához a lelkész és kántor számára; b) rövid, gyakorlatias segédanyagot a gyülekezet számára c) hangzó- esetleg video-anyagot (el tudná-e képzelni, hogy az utóbbit a gyülekezet egy részével együtt nézzék és vitassák meg?); d) felkészítő jellegű alkalmat elsősorban lelkészek és kántorok számára; e) egyéb segítséget

- Van-e valamilyen konkrét tartalmi javaslata?